Kalakau Untol

Datuk Kalakau Untol (lahir 11 Jun 1956) ialah seorang ahli politik Malaysia dari Sabah. Beliau merupakan bekas Ahli Dewan Negara Malaysia yang dipilih oleh Dewan Undangan Negeri Sabah pada 2003–2006. Beliau juga pernah menjadi Timbalan Menteri Buruh Malaysia semasa menjadi Ahli Parlimen Tuaran pada 1986–1990.

 Politik 
Kalakau mula bergiat dalam politik pada tahun 1970-an menubuhkan Parti Tindakan Sabah Bersatu (USAP). USAP kemudiannya dibubarkan apabila menyertai Parti Keadilan Masyarakat Malaysia (PEKEMAS). Pada 1977, Kalakau menubuhkan Parti Perhimpunan Sabah Bersatu (PUSAKA) tetapi membubarkannya apabila menyertai Parti Bersatu Rakyat Jelata Sabah (BERJAYA) pada 1978. 

Kalakau kemudiannya menyertai Parti Bersatu Sabah (PBS) dan telah mewakili PBS sebagai Ahli Parlimen Tuaran. Kalakau menubuhkan Angkatan Keadilan Rakyat (AKAR) pada 1989 dan bertanding di DUN Sulaman dalam pilihan raya negeri Sabah 1990. Walau bagaimanapun, beliau tewas dalam pilihan raya tersebut. Pada 1992, beliau telah digantung keahlian daripada AKAR. Pada 1999, beliau terlibat dalam menghidupkan semula Pertubuhan Bersatu Pasok-Momogun Kadazan (UPKO) dengan nama baharu, Pertubuhan Pasokmomogun Kadazandusun Murut Bersatu. Pada 16 Februari 2010, beliau telah mengisytiharkan keluar dari UPKO dan menyertai Parti Keadilan Rakyat (PKR), tetapi difahamkan beliau sudah keluar parti tersebut sejak tahun 2021.Kerajaan BN Sabah pasti tumbang PRU 13 – Kalakau Untol

Kini, beliau telah menyertai Parti Bersatu Rakyat Sabah sejak awal tahun 2022.

Rujukan

Kategori:Ahli Dewan Rakyat, Parlimen Malaysia ke-7
Kategori:Anggota Parti Bersatu Rakyat Sabah
Kategori:Bekas anggota Parti Cinta Sabah
Kategori:Bekas anggota Parti Keadilan Rakyat
Kategori:Bekas anggota Parti Bersatu Sabah
Kategori:Bekas anggota Parti Bersatu Rakyat Jelata Sabah
Kategori:Bekas anggota Pertubuhan Kinabalu Progresif Bersatu
Kategori:Ahli Dewan Negara, Parlimen Malaysia ke-10
Kategori:Ahli Dewan Negara, Parlimen Malaysia ke-11
Kategori:Ahli politik Malaysia berketurunan Kadazandusun